953-2022

|  |  |
| --- | --- |
| **29.03.**  **utorak** | Okupljanje grupe u zračnoj luci Dr. Franjo Tuđman u Zagrebu u 08,45 sati. Upoznavanje sa voditeljem putovanja, podjela putne dokumentacije i prijava na let za Maltu u 11,45 sati. Po slijetanju na Maltu u 13,45 sati, ukrcaj u autobus i transfer do grada St Julian's. Prijava i smještaj u hotel. Kraći odmor. Po želji grupe odlazak sa voditeljem putovanja u razgled ovog živopisnog gradića. Povratak u hotel. Noćenje. |
| **30.03.**  **srijeda** | Doručak. Ukrcaj u autobus i odlazak u razgled glavnog grada *Vallette*. Ovaj utvrđeni grad su utemeljeli vitezovi sv. Ivana 1566. god. Šetnja u pratnji lokalnog vodiča živopisnim gradskim ulicama kojima dominira veličanstvena barokna arhitektura: gradska vrata, zgrade Parlamenta i Opere. Posjet *Katedrali sv. Ivana* čija unutrašnjost skriva raskošnu baroknu arhitekturu s oslikanim stropnim svodovima, izrezbarenim kamenim zidovima i jednim od najljepših mramornih podova na svijetu. Među mnogobrojnim umjetničkim djelima u katedrali ističe se slika koja prikazuje *Odrubljivanje glave sv. Ivana* *Krstitelja*, remek djelo Caravaggia, talijanskog slikara i začetnika baroknog slikarstva. Nakon razgleda odlazak do vrtova Barracca odakle se pruža prekrasan pogled na prirodnu luku *Grand Harbour*. Slobodno vrijeme za osobne programe. Povratak u hotel. Noćenje. |
| **31.03.**  **četvrtak** | Ukrcaj u autobus i odlazak u pratnji lokalnog vodiča na poludnevni izlet do *Mdine* i njenog predgrađa *Rabata*. Utvrđeni grad Mdina, nekadašnji glavni grad Malte, smjestio se na brežuljuku te se još naziva i *Tihi grad*. U grad se ulazi kroz *Glavna vrata* izgrađena u 18. st. u veličanstvenom baroknom stilu. Šetnja zavojitim gradskim uličicama kojima dominiraju prekrasne palače i barokne crkve. Ukrcaj u autobus i vožnja do prekrasnih klifova *Dingli*, slikovite visoke litice s panoramskim pogledom. Nastavak vožnje do mjesta *Mosta* i odlazak do prekrasne crkve s trećom najvećom samostojećom kupolom u Europi (razgled crkve izvana). Povratak do hotela. Slobodno vrijeme za osobne programe. Noćenje. |
| **01.04.**  **petak** | Doručak. Po želji grupe odlazak na cjelodnevni izlet na otok Gozo u pratnji lokalnog vodiča. Kratka vožnja trajektom do luke *Mgarr* te razgled glavnih znamenitosti otoka: posjet glavnom gradu otoka *Victoria*, zaljev *Xlendi* poznat po strmim stijenama, drevna bazilika *Ta* *Pinu* iz 16. st., zaljev *Dwejra* te laguni *Inland sea* koja je ujedno i najniža točka Goza. Razgled pretpovijesnih hramova Ggantije, najstarijih izgrađenih hramova na svijetu, starijih čak i od egipatskih piramida. Slobodno vrijeme za osobne programe i kupovinu lokalnih proizvoda od vune, čipke, sira, meda po kojima je Gozo poznat. Povratak trajektom na Maltu. Transfer do hotela. Noćenje. |
| **02.04.**  **subota** | Doručak. Pohrana prtljage i odjava iz hotela. Slobodno vrijeme za osobne programe. U dogovoreno vrijeme transfer do zračne luke. Prijava na let za Zagreb u 15,40 sati. Dolazak u zagrebačku zračnu luku u 17,40 sati. |

**CIJENA ARANŽMANA:**

|  |  |
| --- | --- |
| **Uplata kod prijave: 900,00 kuna**  **(iznos promjenjiv – ovisno o cijeni zrakoplovne karte)**  **Nadoplata za 1/1 sobu: na upit**  **MOGUĆNOST OBROČNE OTPLATE** | **20 – 24 putnika – 4.290,00 kuna**  **15 – 19 putnika – 4.490,00 kuna** |

**Program uključuje:** prijevoz zrakoplovom na relaciji Zagreb – Malta – Zagreb sa uključenim zrakoplovnim pristojbama, ručnu prtljagu dimenzija 40cm x 20cm x 25cm, kabinsku prtljagu dimenzija 55cm x 40 cm x 20 cm do 10 kg, smještaj u hotelu 4\* na Malti na bazi 4 noćenja s doručkom, prijevoz autobusom turističke klase na Malti, troškove parkinga i autocesta, razglede prema programu putovanju, lokalnog vodiča, ulaznicu za Katedralu sv. Ivana, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, zakonom propisan PDV, voditelja putovanja i organizaciju putovanja.

**Program ne uključuje:** povratni transfer Split – Zagreb – Split (dogovor u Agenciji uz doplatu), izlet na otok Gozo 65 €, ulaznice za kulturno povijesne spomenike koji nisu navedeni programom, karte javnog gradskog prijevoza, troškove osobne prirode

**Preporuka:** uplata police od rizika otkaza putovanja: 120,00 kuna (plativo kod uplate rezervacije)

**Napomena:** informacije o uvjetima ulaska i boravka na Malti provjerite na službenim stranicama MVEP-a